Page:Scottish minstrel (1).pdf/6

6 THERE WAS A LAD WAS BORN IN KYLE.

Words by Burns. Air-" O gin ye were dead guidman." Key-note D.

The was a lad was born in Kyle, But whatna day o' whatna style, I doubt it's hardly worth the while To be sae nice wi' Robin. For Robin was a rovin' boy, Rantin' rovin', rantin' rovin'; Robin was a rovin' boy, Rantin' rovin' Robin!

Our monarch's hindmost year but ane, Was five-and-twenty days begun, 'Twas then a blast o' Janwar' win' Blew hansel in on Robin. For Robin was, &c.

The gossip keekit in his loof, Quo' she, wha lives will see the proof, This walie boy will be nae coof- I think we'll ea' him Robin. For Robin was, &c.

He'll have misfortunes great and sma', But aye a heart aboon them a'; He'll be a credit till us a'- We'll a' be proud of Robin. For Robin was, &c. I'M OWRE YOUNG TO MARRY YET,

Key-note F.

I'M owre young, I'm owre young, I'm owre young to marry yet, I'm owre young, 'twould be a sin To tak me frae my mammy yet: I am my mammy's ain bairn, Nor o' my hame an weary yet. And I would hao you learn, lads, That'ye for me maun tarry yet. For I'm owre young, &c.

I'm owre young, I'm owre young, I'm owro young to marry yet. I'm owre young, 'twould be a sin To tak me frae my mammy yet: For I hae had my ain way, Nane daur to contradict me yet, So soon to say, I maun obey- In truth I daurna venture yet. For I'm owre young, &c.